શનિવારે ટી-20 વિશ્વકપમાં ભાગ લેવા પહોંચેલી પાકિસ્તાન ટીમના સુકાની શાહિદ અફરીદીએ રવિવારે પત્રકાર પરિષદમાં વાત કરતાં જણાવ્યું કે પાકિસ્તાન કરતાં ભારતમાં વધારે પ્રેમ મળે છે. કોલકાતા ખાતે મિડીયા સાથેની વાતચીતમાં અફરીદીએ જણાવ્યું કે ભારતમાં અમે હંમેશા ક્રિકેટનો આનંદ માણ્યો છે. અહીંના લોકો પાસેથી અમે ખૂબ પ્રેમ મળ્યો છે, આટલો પ્રેમ તો અમને પાકિસ્તાનમાં પણ મળતો નથી. સુકાની અફરીદીએ કહ્યું કે ભારત આવવા અમે શારીરિક અને માનસિક રીતે તૈયાર હતા.